Ferrero SpA

Ferrero SpA – didžiausia konditerijos gaminių ir šokolado gamintoja Italijoje bei antra pagal dydį pasaulyje. Kompanija buvo įkurta 1946 m. Albos mieste Pjemonto regione italų konditerio Pietro Ferrero. Jis buvo žymaus šokoladinio kremo „Nutella“ įkūrėjas ir pirmasis, sugalvojęs šokoladą pakeisti lazdyno riešutų kremu.

„Ferrero“ kompanija sulaukė žymaus augimo, kai ją perėmė P. Ferrero sūnus Michele Ferrero. Kompanijos pasaulinis padalinys „Ferrero International SA“ įsikūręs Liuksemburge. Pasauliniu mastu „Ferrero“ grupė valdo 38 kompanijas, 18 gamyklų, virš 30 000 darbuotojų, o kremo „Nutella“, gaminamo nuo 1964 m., kasmet parduoda apie 365 000 tonų.

1983 m. kompanija įkūrė savo vardo fondą, kuris remia meno, mokslo, istorijos ir literatūros veiklas.

2009 m. kompanija buvo pripažinta geriausią reputaciją pasaulyje turinčia įmone.

Produktai 

Kremo „Nutella“ gamybai sunaudojama ketvirtis pasaulinės lazdyno riešutų gavybos. 2014 m. „Ferrero“ įsigijo „Oltan Group“ iš Turkijos, didžiausią šių riešutų tiekėją pasaulyje.

„Ferrero“ gamina ir kitus pasaulyje populiarius saldumynus – „Raffaello“, „Kinder Surprise“, „Kinder Chocolate“, „Kinder Bueno“, „Ferrero Rocher“ ir kt. Nuo 1969 m. kompanija gamina čiulpiamas pastiles „Tic Tac“.

2018 m. „Ferrero“ įsigijo JAV saldumynus gaminantį „Nestlé“ padalinį.

Šaltiniai

Nuorodos 
 Oficiali Ferrero S.p.A. svetainė

Maisto pramonės įmonės
Italijos įmonės